సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
నాకు 50 ఏళ్లు కాదు.. 27 ఏళ్లే-సల్మాన్
బాలీవుడ్ భాయిజాన్ సల్మాన్ ఖాన్ వయసు నేటితో 50 ఏళ్లకి చేరుకుంది. సినిమా స్టార్స్ ఎవరికైనా జీవితంలో ఒక్కో బర్త్‌డే జరుపుకుంటున్న కొద్దీ
TNN | Updated:
Dec 27, 2015, 05:02PM IST
బాలీవుడ్ భాయిజాన్ సల్మాన్ ఖాన్ వయసు నేటితో 50 ఏళ్లకి చేరుకుంది. సినిమా స్టార్స్ ఎవరికైనా జీవితంలో ఒక్కో బర్త్‌డే జరుపుకుంటున్న కొద్దీ వారికి తమ వయస్సు పెరిగిపోతోందనే బెంగ ఎక్కడో ఓ చోట వేధిస్తూనే వుంటుంది. కానీ ఈ ఆదివారం, డిసెంబర్ 27న తన 50వ బర్త్‌డే జరుపుకుంటున్న సల్మాన్ ఖాన్‌కి మాత్రం అటువంటి భయాలేమీ లేవు. పైగా తనకిది 50వ పుట్టినరోజే అయినప్పటికీ... తనకి మాత్రం 27వ బర్త్‌డేలా వుందని చెప్పి తనలోని జోష్‌ని చాటుకున్నాడు సల్మాన్. ఏజ్ పెరుగుతోందని ఎందుకు భయపడాలి. అది జీవిత ప్రయాణంలో ఓ భాగమే కదా అని ఎదురుప్రశ్నిస్తున్నాడు సల్మాన్.
బాలీవుడ్ రైటర్ సలీం ఖాన్‌కి సినీ వారసుడిగా సినిమాల్లోకి వచ్చిన సల్మాన్ ఖాన్.. తన ఫిట్‌నెస్, కండలతో బాలీవుడ్ ఆడియెన్స్ దృష్టిని ఆకర్షించాడు. బీవీ హై తో ఐసీ అనే సినిమాలో సపోర్టింగ్ రోల్ పోషించడం ద్వారా మొదటిసారి సినిమాల్లోకి వచ్చిన సల్లూ భాయ్.. మైనే ప్యార్ కియా , హమ్ ఆప్ కే హై కౌన్ , కరణ్ అర్జున్ , బీవీ నెం.1, హమ్ సాత్ సాత్ హై , కుచ్ కుచ్ హోతా హై , దబంగ్, బాడీగార్డ్, ఏక్ థా టైగర్ , కిక్ నుంచి ఇటీవలే వచ్చిన భజ్రంగీ భాయిజాన్ , ప్రేమ్ రతన్ ధన్ పాయో సినిమాల వరకు అంతకంతకూ తన ఫ్యాన్ ఫాలోయింగ్‌ని రెట్టింపు చేసుకుంటూ వచ్చాడు సల్మాన్. లవ్ ఎఫైర్లు, రాజస్థాన్‌లో క్రిష్ణ జింకల వేట కేసు, 2002 హిట్ అండ్ రన్ కేసు వంటి వివాదాలు సల్మాన్ ఫ్యాన్ ఫాలోయింగ్‌ని ఏ మాత్రం అడ్డుకోలేకపోయాయి. 2002 హిట్ అండ్ రన్ కేసులో కోర్టుల చుట్టూ తిరుగుతున్న సల్మాన్‌కి 2015 బాగా కలిసొచ్చింది. ఎందుకంటే ఆ కేసులో సల్మాన్ నిర్ధోషి అంటూ ముంబై హై కోర్టు తీర్పు వెల్లడించింది ఈ సంవత్సరంలోనే. ఈ తీర్పుతో తాను, తన కుటుంబం అనుభవించిన 13 ఏళ్ల మానసిక వేధనకి ఫుల్‌స్టాప్ పడినట్లయ్యిందని స్వయంగా సల్మానే అభిప్రాయపడ్డాడు. వచ్చే సంవత్సరానికి సల్మాన్ కెరీర్‌లో మరో ప్రాధాన్యత వుంటుందని సల్మాన్ సన్నిహితులు భావిస్తున్నారు. తన ప్రస్తుత గాళ్‌ఫ్రెండ్ అయిన రొమేనియా నటి, మోడల్ లూలియాని 2016లో సల్మాన్ వివాహం చేసుకుంటాడనే వార్తలే అందుకు కారణం.